तीसरे चरण में करीब 64 फीसदी मतदान, यूपी में चुनाव अधिकारी को पीटा, बंगाल में एक की मौत
लोकसभा चुनाव के तीसरे चरण में आज, 4400 मंगलवार को 15 राज्यों की 117 सीटों पर 63.54 प्रतिशत मतदान हुआ। आज लोकसभा के साथ ही, ओडिशा विधानसभा की 42 सीटों पर भी वोट डाले गए।
इस चरण में सबसे ज़्यादा मतदान पश्चिम बंगाल में और सबसे कम मतदाना जम्मू-कश्मीर में दर्ज किया गया। चुनाव आयोग की रिपोर्ट के मुताबिक पश्चिम बंगाल में करीब 79.36 प्रतिशत मतदान, जबकि जम्मू-कश्मीर की अनंतनाग सीट पर 12.86 प्रतिशत मतदान हुआ।
मतदान के दौरान यूपी के मुरादाबाद में बीजेपी कार्यकर्ताओं ने एक चुनाव अधिकारी की पिटाई कर दी। उधर, पश्चिम बंगाल में मतदान के दौरान तृणमूल कांग्रेस और कांग्रेस समर्थकों के बीच हुई झड़प में एक व्यक्ति की मौत की भी ख़बर है।
आज के तीसरे चरण में गुजरात की सभी 26, केरल की सभी 20, महाराष्ट्र और कनार्टक की 14-14, उत्तर प्रदेश की 10, छत्तीसगढ़ की सात, ओडिशा की छह, पश्चिम बंगाल और बिहार की पाँच-पाँच, असम की चार, गोवा की b24 2 और इसके अलावा जम्मू-कश्मीर की अनंतनाग, दादरा एवं नगर हवेली और दमन एवं दीव सीट पर मतदान हुआ।
7ffa इस तीसरे चरण के साथ ही दक्षिण भारत में चुनाव समाप्त हो गया है। हालांकि अभी तमिलनाडु की वेल्लोर सीट पर मतदान होना बाकी है। इस सीट पर मतदान रद्द कर दिया गया था।
उत्तर प्रदेश
उत्तर प्रदेश में तीसरे चरण में 10 लोकसभा सीटों पर वोट डाले गए। चुनाव आयोग की रिपोर्ट के मुताबिक 57.97 प्रतिशत मतदान दर्ज किया गया।
आज जिन 10 सीटों पर मतदान हुआ, इसमें गठबंधन के तहत नौ सीटों पर समाजवादी पार्टी (सपा) मैदान में है जबकि एक सीट पर बहुजन समाज पार्टी (बसपा) चुनाव लड़ रही है। ये सीटें हैं मुरादाबाद, रामपुर, सम्भल, फिरोजाबाद, मैनपुरी, एटा, बदायूं, आंवला, बरेली और पीलीभीत।
उल्लेखनीय कि वर्ष 2014 में इनमें से सात सीटें भाजपा ने जीती थीं। जबकि मैनपुरी, बदायूं और फिरोजाबाद की सीट सपा के खाते में गयी थी।
यूपी में नए मतदाता पहली बार मतदान के लिए उत्सुक दिखे। धूप होने के बावजूद लोग कतारों में अपनी पारी का इंतजार करते नजर आए।
मुरादाबाद में बीजेपी कार्यकर्ताओं की गुंडागर्दी का मामला सामने आया। यहां बीजेपी कार्यकर्ताओं ने एक चुनाव अधिकारी को पीट दिया। बीजेपी कार्यकर्ताओं का आरोप था कि बूथ संख्या 231 पर मौजूद चुनाव अधिकारी वोटरों से समाजवादी पार्टी के 'साइकिल' छाप बटन को दबाने को कह रहा था। पुलिस ने हस्तक्षेप कर चुनाव अधिकारी को बचाया।
#WATCH Moradabad: BJP workers beat an Election Official at booth number 231 alleging he was asking voters to press the 'cycle' symbol of Samajwadi party pic.twitter.com/FokdXCAJ1z
— ANI UP (@ANINewsUP) 23 April 2019
रामपुर में अफवाहों को देखते हुए जिलाधिकारी अंजनेय सिंह को मतदाताओं से अपील करनी पड़ी कि वे अफवाहों पर ध्यान न देकर निष्पक्ष एवं शांतिपूर्ण मतदान में जिला प्रशासन को सहयोग दें।
डीएम के मुताबिक जनपद रामपुर में मतदान सकुशल एवं शांतिपूर्वक तरीके से हुआ और ईवीएम मशीनों में खराबी और वोटरों को धमकाए जाने के संबंध में फैलाई जा रहीं अफवाहें गलत हैं। जनपद के प्रत्येक मतदान स्थल पर जोनल मजिस्ट्रेट, सेक्टर मजिस्ट्रेट एवं सहायक रिटर्निग आफिसर के माध्यम से निगरानी रखी गई।
उधर, बरेली के अमीरनगर में कुछ लोगों ने मतदान का बहिष्कार किया। गुस्साए मतदाताओं ने नारा दिया- 'रोड नहीं तो वोट नहीं।' मुरादाबाद के कुंदनपुर प्राथमिक विद्यालय स्थित पोलिंग बूथ के सामने मतदाताओं को बहकाने के आरोप में एक बसपा नेता को गिरफ्तार किया गया।
आरोप है कि बसपा नेता मतदान केंद्र के सामने मतदाताओं को प्रभावित कर रहे थे। पुलिस के टोकने पर उन्होंने अभद्रता की, जिसके बाद उन्हें गिरफ्तार कर लिया गया।
कासगंज के पटियाली के कस्बा भरगैन के पूर्व चेयरमैन व मौजूदा चेयरमैन प्रतिनिधि अहमद नफीस कालिया को हिरासत में लिया गया। शांतिभंग न हो, इसलिए एहतियात के तौर पर पुलिस कप्तान अशोक कुमार शुक्ल के आदेश पर पटियाली के इंस्पेक्टर मनोज कुमार ने कालिया को शाम 6 बजे तक के लिए हिरासत में लिया।
पश्चिम बंगाल : चुनावी हिंसा में 1 की मौत
पश्चिम बंगाल के मुर्शिदाबाद जिले में मंगलवार को लोकसभा चुनाव के तीसरे चरण में हो रहे मतदान के दौरान तृणमूल कांग्रेस और कांग्रेस समर्थक आपस में भिड़ गए जिसमें एक व्यक्ति की मौत हो गई।
रानीतला पुलिस स्टेशन के एक अधिकारी ने बताया कि मरने वाले की पहचान तियारुल शेख के रूप में हुई है।
मुर्शिदाबाद संसदीय क्षेत्र के भगवानगोला विधानसभा इलाके में बूथ नंबर 188 के बाहर यह हिंसक झड़प हुई। वोट डालने आए लोगों ने बताया कि दोनों ही पार्टियों के कार्यकर्ताओं ने एक दूसरे पर लाठी-डंडों से हमला कर दिया।
घटना में तृणमूल का एक पंचायत सदस्य और कुछ कांग्रेस के कार्यकर्ता घायल हुए। बाद में अस्पताल में इलाज के दौरान तियारुल शेख की मौत हो गई।
तियारुल के बेटे मोहम्मद शेख ने रोते हुए बताया कि वह अपने पिता के साथ पहली बार चुनाव में वोट डालने आया था।
कर्नाटक
कर्नाटक में 14 लोकसभा क्षेत्रों में शाम साढ़े पांच बजे तक करीब 64.31 फीसदी वोट दर्ज किया गया।
चुनाव अधिकारियों ने बताया कि अपराह्न तीन बजे तक सबसे अधिक मतदान शिवमोगा में 54.88 प्रतिशत जबकि सबसे कम 42.01 प्रतिशत गुलबर्गा में दर्ज किया गया।
शिवमोगा में पूर्व मुख्यमंत्री एवं प्रदेश भाजपा प्रमुख बी एस येदियुरप्पा के बेटे बी वाई राघवेंद्र और राज्य के दूसरे पूर्व मुख्यमंत्री एस बंगारप्पा के बेटे मधु (जेडीएस) के खिलाफ चुनाव मैदान में हैं।
राघवेंद्र ने गत वर्ष नवम्बर में हुए उपचुनाव में मधु को हराया था और फिर से इस सीट से उम्मीदवार हैं। मधु सत्ताधारी कांग्रेस..जेडीएस के संयुक्त उम्मीदवार हैं।
गुलबर्गा में मुकाबला लोकसभा में कांग्रेस के नेता मल्लिकार्जुन खड़गे और भाजपा के उमेश जाधव के बीच है।
मतदान 28,022 मतदान केंद्रों पर सुबह सात बजे शुरू हुआ। ये मतदान केंद्र अधिकतर राज्य के उत्तरी हिस्से में हैं। इसमें पूरा हैदराबाद..कर्नाटक और मुम्बई...कर्नाटक क्षेत्र के साथ ही राज्य के मध्य और तटवर्ती उत्तर कन्नड़ हिस्से के जिले आते हैं। यहां 2,43,03,279 मतदाता मतदान करने के लिए पात्र थे जिन्हें 237 उम्मीदवारों में से चुनाव करना था।
इस चरण में राज्य की 14 सीटों के लिए मतदान हो रहा है। भाजपा इनमें से सभी सीटों पर चुनाव लड़ रही है जबकि कांग्रेस एवं जेडीएस ने सीट समझौते के तहत क्रमश: 12 और दो सीटों पर अपने उम्मीदवार उतारे हैं।
महाराष्ट्र
महाराष्ट्र में तीसरे चरण के चुनाव के तहत मंगलवार को 14 लोकसभा सीटों पर मतदान हुआ। यहां कुल 57.05 फीसद मतदान दर्ज किया गया।
यहां भी मतदान सुबह सात बजे शुरू हुआ और कई मतदान केंद्रों के बाहर लंबी कतारें देखी गईं।
यहां प्रमुख उम्मीदवारों में भाजपा के राज्य अध्यक्ष रावसाहेब दानवे (जालना) और एनसीपी प्रमुख शरद पवार की बेटी सुप्रिया सुले (बारामती) शामिल हैं।
56fa
छत्तीसगढ़
छत्तीसगढ़ के सात लोकसभा क्षेत्रों में आज वोट डाले गए। यहां कुल 66.71 फीसदी मतदान हुआ।
राज्य के मुख्य निर्वाचन पदाधिकारी कार्यालय के अधिकारियों ने बताया कि राज्य के सात लोकसभा क्षेत्रों सरगुजा, रायगढ़, जांजगीर-चांपा, कोरबा, बिलासपुर, दुर्ग और रायपुर में सभी लोकसभा क्षेत्रों में सुबह सात बजे से शाम पांच बजे तक मतदान हुआ।
उन्होंने बताया कि आज मतदान प्रारंभ होने के बाद मतदान केंद्रों में लंबी कतारें देखी गईं जिनमें महिलाओं और पहली बार मतदान करने वाले मतदाताओं की संख्या अधिक थी। राज्य में तेज गर्मी के बावजूद मतदाताओं में उत्साह रहा। दोपहर तक मुख्यमंत्री भूपेश बघेल ने पाटन विधानसभा क्षेत्र में परिवार के साथ, नेता प्रतिपक्ष धरमलाल कौशिक ने, राज्यसभा सांसद राम विचार नेताम ने सरगुजा लोकसभा क्षेत्र में, पूर्व विधानसभा अध्यक्ष गौरीशंकर अग्रवाल ने तथा अन्य नेताओं ने अपने मताधिकार का प्रयोग कर लिया था।
अधिकारियों ने बताया कि तीसरे चरण के मतदान वाले इन सात लोकसभा क्षेत्रों के अंतर्गत 58 विधानसभा क्षेत्र शामिल है। तीसरे चरण में कुल 123 उम्मीदवार चुनाव मैदान में थे। जिनमें रायपुर में 25, बिलासपुर में 25, दुर्ग में 21, कोरबा में 13, रायगढ़ में 14, जांजगीर में 15 तथा सरगुजा में 10 प्रत्याशी शामिल हैं।
इस चरण में कुल एक करोड़ 27 लाख 13 हजार 816 मतदाता थे। कुल मतदाताओं में 64 लाख 16 हजार 252 पुरूष और 62 लाख 96 हजार 992 महिला मतदाता हैं। तृतीय लिंग के मतदाताओं की संख्या 572 रही। मतदान के लिए 15 हजार 408 मतदान केन्द्र बनाए गए थे।
राज्य के वरिष्ठ पुलिस अधिकारियों ने बताया कि राज्य में शांतिपूर्ण मतदान के लिए सुरक्षा बल के लगभग 60 हजार जवानों को तैनात किया गया।
छत्तीसगढ़ की 11 लोकसभा सीटों के लिए चुनाव आयोग ने तीन चरणों में मतदान का फैसला किया है। पहले चरण में 11 अप्रैल को बस्तर लोकसभा सीट के लिए मतदान संपन्न हुआ है। वहीं दूसरे चरण में 18 अप्रैल को कांकेर, राजनांदगांव और महासमुंद लोकसभा सीट के लिए मतदान कराया गया।
तीसरे चरण के लिए 123 उम्मीदवार चुनाव मैदान में हैं लेकिन मुकाबला सत्ताधारी दल कांग्रेस और मुख्य विपक्षी दल भाजपा के बीच दिखाई दे रहा है।
कांग्रेस ने रायपुर लोकसभा सीट से नगर निगम के महापौर प्रमोद दुबे को, बिलासपुर लोकसभा सीट से प्रदेश कांग्रेस के महामंत्री अटल श्रीवास्तव को, अनुसूचित जनजाति के लिए आरक्षित रायगढ़ लोकसभा सीट से विधायक लालजीत सिंह राठिया को, कोरबा लोकसभा सीट से विधानसभा अध्यक्ष चरणदास महंत की पत्नी ज्योत्सना महंत को, अनुसूचित जाति के लिए आरक्षित जांजगीर चांपा से पूर्व सांसद परसराम भारद्वाज के पुत्र रवि भारद्वाज को, दुर्ग लोकसभा सीट से पूर्व विधायक प्रतिमा चंद्राकर को तथा अनुसूचित जनजाति के लिए आरक्षित सरगुजा लोकसभा सीट से विधायक खेलसाय सिंह को चुनाव मैदान में उतारा है।
इन सीटों पर कांग्रेस के प्रत्याशियों का मुकाबला भाजपा प्रदेश उपाध्यक्ष सुनील सोनी, अरूण साव, गोमती साय 3d95 , ज्योतिनंद दुबे, पूर्व सांसद गुहाराम अजगले, पूर्व विधायक विजय बघेल और रमन सरकार में मंत्री रहीं रेणुका सिंह से है।
राज्य की कोरबा और दुर्ग सीट पर विधानसभा अध्यक्ष महंत और मुख्यमंत्री भूपेश बघेल की साख दांव पर है। कोरबा लोकसभा सीट से जहां महंत की पत्नी ज्योत्सना महंत चुनाव लड़ रही हैं वहीं दुर्ग सीट मुख्यमंत्री बघेल का गृह जिला है। भाजपा ने यहां से मुख्यमंत्री के रिश्तेदार और पुराने प्रतिद्वंदी विजय बघेल को चुनाव मैदान में उतारा है। वर्ष 2014 के लोकसभा चुनाव के दौरान कांग्रेस ने एक मात्र दुर्ग सीट से ही जीत हासिल की थी।
छत्तीसगढ़ राज्य निर्माण के बाद से यह राज्य भाजपा का गढ़ रहा है। वर्ष 2004, 2009 और वर्ष 2014 में हुए आम चुनाव में भाजपा ने 11 में से 10 सीटों पर जीत हासिल की थी। लेकिन वर्ष 2018 के विधानसभा चुनाव में 90 में 68 सीटें जीतने के बाद से कांग्रेस उत्साहित है।
गोवा
गोवा में लोकसभा की दो सीटों उत्तरी गोवा और दक्षिणी गोवा पर आज वोट डाले गए। यहां कुल 71.26 फीसदी मतदान हुआ। यहां भी कई मतदान केंद्रों के बाहर लंबी कतारें देखी गईं।
इस तटीय राज्य में विधानसभा की तीन सीटों मापुसा, शइरोडा और मंद्रेम में उपचुनाव भी मंगलवार को ही हुआ।
मुख्यमंत्री प्रमोद सावंत एवं उनकी पत्नी सुबह-सुबह मतदान करने वालों में शामिल थे। राज्यपाल मृदुला सिन्हा एवं उनके पति ने भी सुबह ही अपना वोट डाला।
उत्तरी गोवा लोकसभा सीट से कांग्रेस प्रत्याशी गिरीश चोडांकर और भाजपा प्रत्याशी एवं मौजूदा सांसद श्रीपद नाइक ने भी दोपहर में मतदान किया।
दक्षिणी गोवा में कांग्रेस उम्मीदवार फ्रांसिस सारडिन्हा, भाजपा प्रत्याशी नरेंद्र सवाईकर और शिवसेना प्रत्याशी राखी प्रभुदेसाई नाइक सुबह-सुबह मतदान करने वालों में शामिल थे।
आम आदमी पार्टी (आप) के प्रत्याशी - प्रदीप पडगांवकर एवं एल्विस गोम्स ने भी वोट डाला। ये दोनों क्रमश: उत्तरी गोवा एवं दक्षिणी गोवा सीट से चुनाव लड़ रहे हैं।
लोकसभा की दो सीटों के लिए कुल 12 उम्मीदवार और विधानसभा की तीन सीटों के लिए 18 उम्मीदवार यहां चुनावी मैदान में हैं।
इस बीच आम आदमी पार्टी प्रमुख अरविंद केजरीवाल ने आरोप लगाया कि गोवा में ईवीएम में गड़बड़ी के कई मामले सामने आए।
एक के बाद एक कई ट्वीट कर केजरीवाल ने ईवीएम के कथित तौर पर खराब होने की ख़बरों को टैग किया।
उन्होंने एक खबर को टैग किया जिसमें दावा किया गया था कि चेरथला के पास किझहक नलपाथु के एक मतदान केंद्र में खराब ईवीएम को बदला गया। खबर में दावा किया गया है कि ऐसा पाया गया कि सभी वोट भाजपा के नाम पर जा रहे थे।
इस खबर पर प्रतिक्रिया देते हुए केजरीवाल ने कहा, “बेहद चौंकाने वाला। सभी खराब ईवीएम के जरिए भाजपा को वोट जा रहे थे।”
केजरीवाल ने मीडिया में आई एक खबर को लेकर कांग्रेस पर भी हमला बोला। इसमें दावा कि 7982 या गया कि गोवा में कांग्रेस के प्रत्याशी ने लोगों से आप की बजाय भाजपा को वोट देने को कहा है।
उन्होंने दक्षिणी गोवा सीट से कांग्रेस प्रत्याशी के बयान वाली एक ख़बर को टैग करते हुए ट्वीट किया, “क्या इसी कारण से कांग्रेस ने गोवा में गठबंधन करने से इनकार कर दिया था?”
केजरीवाल ने आरोप लगाया कि कांग्रेस प्रत्याशी खुले आम भाजपा के लिए वोट मांग रहा है।
जम्मू-कश्मीर
जम्मू एवं कश्मीर के अनंतनाग लोकसभा सीट के लिए तीन चरणों में होने वाले पहले चरण का मतदान मंगलवार को शांतिपूर्वक समाप्त हो गया। इस चरण में यहां करीब 12.86 फीसदी मतदान हुआ।
अनंतनाग लोकसभा सीट अनंतनाग, कुलगाम, पुलवामा और सोपियां जिलों में फैली हुई है। मंगलवार को सिर्फ अनंतनाग जिले में मतदान हुआ।
निर्वाचन अधिकारियों ने कहा कि दियालगाम और दमहाल (कोकरनाग) इलाकों में पथराव की कुछ घटनाओं को छोड़कर अनंतनाग में मतदान शाम चार बजे शांतिपूर्वक समाप्त हो गया।
सुरक्षा बलों ने पथराव करने वालों को तितर-बितर करने के लिए आंसू गैस के गोले छोड़े, जब उन्होंने मतदाताओं को मतदान केंद्रों पर पहुंचने से रोकने की कोशिश की।
एक अधिकारी ने कहा, "मतदान बहुत कम हुआ, क्योंकि मात्र 13 प्रतिशत मतदाताओं ने ही अपने मताधिकार का इस्तेमाल किया। शाम तक सभी आंकड़े आने के बाद मतदान प्रतिशत थोड़ा बढ़ सकता है।"
निर्वाचन अधिकारियों ने कहा कि जिले से आतंकवाद से जुड़ी किसी घटना की कोई खबर नहीं आई है।
सुबह सात बजे शुरू हुए मतदान की रफ्तार बहुत धीमी थी, लेकिन दिन चढ़ने के साथ ग्रामीण और पहाड़ी इलाकों में मतदान ने रफ्तार पकड़ी, जबकि शहरी मतदान केंद्रों पर मतदान फिर भी बिल्कुल धीमा बना रहा।
शंगस, कोकरनाग, दोरु और पहलगाम में मतदाताओं की कतारें देखी गईं, जहां मतदाता अपने लोकतांत्रिक अधिकार का इस्तेमाल करने अच्छी संख्या में घरों से बाहर निकले। लेकिन अनंतनाग और बिजबेहरा जैसे शहरों में इक्का-दुक्का मतदाता ही नजर आए।
इस सीट से पीपुल्स डेमोक्रेटिक पार्टी (पीडीपी) की उम्मीदवार के तौर पर चुनाव लड़ रहीं पार्टी अध्यक्ष महबूबा मुफ्ती ने बिजबेहरा में एक मतदान केंद्र पर मतदान किया।
महबूबा का मुकाबला इस सीट पर कांग्रेस के राज्य अध्यक्ष गुलाम अहमद मीर, नेशनल कांफ्रेंस के उम्मीदवार न्यायमूर्ति (सेवानिवृत्त) हसनैन मसूदी, भारतीय जनता पार्टी (भाजपा) के सोफी यूसुफ और पीपुल्स कांफ्रेंस के उम्मीदवार चौधरी जफर अली से है।
कश्मीरी पंडित प्रवासी मतदाताओं के लिए घाटी के बाहर 26 मतदान केंद्र बनाए गए हैं।
इनमें से 21 जम्मू में, चार दिल्ली में जम्मू एवं कश्मीर का दिल्ली और एक उधमपुर जिले में स्थापित किए गए हैं।
कुलगाम में मतदान 29 अप्रैल को, और सोपियां व पुलवामा जिलों में छह मई को मतदान होगा।
इसके अलावा बिहार में 59.97, असम में 78.56, त्रिपुरा में 78.52, गुजरात में 60.69, केरल में 70.26, ओडिशा में 58.18, दादर नगर हवेली में 71.43 और दमन दीव में 65.34 मतदान दर्ज किया गया।
देशभर में मतों की गिनती एक साथ 23 मई को होगी।
(समाचार एजेंसी भाषा और आईएएनएस के इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva awa_Deva hin_Deva awa_Deva hin_Deva awa_Deva hin_Deva awa_Deva awa_Deva hin_Deva hin_Deva eng_Latn vec_Latn hin_Deva hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva awa_Deva bho_Deva hin_Deva hin_Deva mar_Deva awa_Deva hin_Deva hin_Deva plt_Latn san_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva awa_Deva hin_Deva awa_Deva awa_Deva hin_Deva hin_Deva hin_Deva awa_Deva bho_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva awa_Deva awa_Deva awa_Deva hin_Deva bho_Deva hin_Deva